CELEX: 62012CN0320
Language: el
Date: 2012-07-02 00:00:00
Title: Υπόθεση C-320/12: Αίτηση για την έκδοση προδικαστικής αποφάσεως, την οποία υπέβαλε το Højesteret (Δανία) στις 2 Ιουλίου 2012 — Malaysia Dairy Industries Pte. Ltd. κατά Ankenævnet for Patenter og Varemærker

25.8.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 258/14
            
         Αίτηση για την έκδοση προδικαστικής αποφάσεως, την οποία υπέβαλε το Højesteret (Δανία) στις 2 Ιουλίου 2012 — Malaysia Dairy Industries Pte. Ltd. κατά Ankenævnet for Patenter og Varemærker
   (Υπόθεση C-320/12)
   2012/C 258/22
   Γλώσσα διαδικασίας: η δανική
   
      Αιτούν δικαστήριο
   
   Højesteret
   
      Διάδικοι στην υπόθεση της κύριας δίκης
   
   
      Προσφεύγουσα: Malaysia Dairy Industries Pte. Ltd.
   
      Καθής: Ankenævnet for Patenter og Varemærker (επιτροπή εφέσεων σε υποθέσεις ευρεσιτεχνιών και σημάτων)
   
      Προδικαστικά ερωτήματα
   
   
               1)
            
            
               Αποτελεί η έννοια της κακής πίστεως στο άρθρο 4, παράγραφος 4, στοιχείο ζ', της οδηγίας 2008/95/ΕΚ του Ευρωπαϊκού Κοινοβουλίου και του Συμβουλίου, της 22ας Οκτωβρίου 2008, για την προσέγγιση των νομοθεσιών των κρατών μελών περί σημάτων (1), έκφραση ενός νομικού κανόνα που μπορεί να συμπληρώνεται σύμφωνα με το εθνικό δίκαιο ή πρόκειται για έννοια του δικαίου της Ένωσης, υποκείμενη σε ενιαία ερμηνεία εντός όλης της ΕΕ;
            
         
               2)
            
            
               Αν η έννοια της κακής πίστεως στο άρθρο 4, παράγραφος 4, στοιχείο ζ', της οδηγίας 2008/95/ΕΚ είναι έννοια του δικαίου της Ένωσης, μπορεί τότε να θεωρηθεί ότι στοιχειοθετείται κακή πίστη όταν ο αιτών είχε ή όφειλε να έχει γνώση του αλλοδαπού σήματος κατά το χρονικό σημείο της αιτήσεως ή τίθενται επί πλέον όροι ως προς την υποκειμενική στάση του αιτούντος, προκειμένου να μη γίνεται δεκτή η καταχώριση;
            
         
               3)
            
            
               Μπορεί κράτος μέλος να επιλέγει την παροχή ιδιαίτερης προστασίας σε αλλοδαπά σήματα, η οποία, σε σχέση με το στοιχείο της κακής πίστεως, διαφέρει από το άρθρο 4, παράγραφος 4, στοιχείο ζ', της οδηγίας 2008/95/ΕΚ, π.χ. διότι απαιτεί ειδικώς να είχε γνώση ή να όφειλε να έχει ο αιτών γνώση του αλλοδαπού σήματος;
            
         
      (1)  ΕΕ L 299, σ. 25.